
LĪGUMA PROJEKTS

LĪGUMPROJEKTS Nr. _________________
[bookmark: _GoBack]par drošības sistēmu izbūvi un pārbūvi RSU objektos

	Rīgā
	Dokumenta parakstīšanas datums ir pēdējā pievienotā droša elektroniskā paraksta un tā laika zīmoga datums



[bookmark: _Hlk55422485]Rīgas Stradiņa universitāte (sertificēta atbilstīgi ISO 9001 standartam „Kvalitātes pārvaldības sistēmas. Prasības” un atbilstīgi LVS EN ISO 50001 standartam “Energopārvaldības sistēmas. Prasības un lietošanas norādījumi”) ____ (amats) _____ (Vārs Uzvārds) personā, kurš rīkojas atbilstīgi ______________ (pārstāvības pamats – statūti, pilnvara, rīkojums u.c.) (turpmāk – Pasūtītājs), no vienas puses, 
un 
___________ “_____________” ____ (amats) _____ (Vārs Uzvārds) personā, kurš rīkojas atbilstīgi ____________ (pārstāvības pamats – statūti, pilnvara, rīkojums u.c.)
(norāda atbilstoši izpildītāju skaitam)
[bookmark: _Hlk159327249](turpmāk – Izpildītājs/-i), no otras puses, Pasūtītājs un Izpildītāji kopā turpmāk – Līdzējs/-i, atbilstoši Rīgas Stradiņa universitātes rīkotā atklāta konkursa “Drošības sistēmu izbūve un pārbūve RSU objektos” (Iepirkuma identifikācijas Nr. RSU 2026/99/AK) (turpmāk – Atklāts konkurss), rezultātiem, noslēdz šādu līgumu (turpmāk – Līgums):
1. LĪGUMA PRIEKŠMETS
1.1. Pasūtītājs uzdod un apmaksā, bet Izpildītājs ar saviem līdzekļiem, iekārtām un citiem nepieciešamajiem resursiem (tai skaitā materiāliem) veic datu tīklu izbūvi saskaņā ar Līguma noteikumiem un Tehnisko - finanšu piedāvājumu (Līguma 1.pielikums).
1.2. Līguma izpildes vieta ir - Rīgas pilsētas administratīvā teritorija, Liepāja, Riņķu iela 24/26 un RSU sporta bāze “Taurene”, Taurenes pagasts, Vecpiebalgas novads.
1.3. Pasūtītājs pēc nepieciešamības nosaka konkrētu objektu, kurā Izpildītājs veic Darbus noteiktā laikā un apjomā atbilstoši Tehniskajam - Finanšu piedāvājumam (Līguma 1.pielikums) un konkrētajam darba uzdevumam.
1.4. Pasūtītājs Līguma ietvaros nav saistīts ar konkrētu pasūtījumu apjomu, Darbu apjomu, kā arī Pasūtītājam ir tiesības nepasūtīt visus Tehniskajā specifikācijā norādītos darbus un materiālus.
1.5. Gadījumā, ja Darbu izpildei ir nepieciešami tādi darbi, transporta pakalpojumi vai materiāli, kas nav paredzēti Tehniskajā specifikācijā, Pasūtītājs var tādus pasūtīt nepārsniedzot 10 % no Līguma kopējās summas.
2. LĪGUMA KOPĒJĀ SUMMA UN DARBU UN MATERIĀLU CENAS
2.1. Kopējā summa par Darbiem visā Līguma darbības laikā ir līdz 200 000,00 EUR (divi simti tūkstoši euro un 00 centi) bez pievienotās vērtības nodokļa (turpmāk – PVN).
Kopējo summu Līguma darbības laikā nedrīkst pārsniegt, kā arī Tehniskajā – Finanšu piedāvājumā norādītās darbu un materiālu cenas Līguma darbības laikā Izpildītājs nedrīkst paaugstināt. 
Pasūtītājam nav pienākums izlietot visu Līguma kopējo summu, bet izmantot to ņemot vērā Pasūtītāja pieejamos finanšu līdzekļus.
2.2. Cenas par Darbiem konkrētā objektā ir atbilstīgas Izpildītāja iesniegtajam Finanšu piedāvājumam (1.pielikums), kā arī atbilstoši detalizētai tāmei, ko par katru no atsevišķi pieprasītajiem Darbiem Pasūtītājs ir saskaņojis ar Izpildītāju.
2.3. PVN samaksu Pasūtītājs veic Latvijas Republikā spēkā esošajos ārējos normatīvajos aktos noteiktajā kārtībā un apmērā.
2.4. Gadījumā, ja, saskaņā ar normatīvajiem aktiem, turpmāk tiek grozīta spēkā esošā PVN likme, Darbu (materiālu un darbu) cenai tiek norādīta PVN likme atbilstoši izmaiņām bez atsevišķas Līdzēju vienošanās.
2.5. [bookmark: _Hlk159327363]Darbu un materiālu cenās bez PVN ir iekļautas visas izmaksas, kas attiecas uz Darbu veikšanu, tajā skaitā Darbu izpildē izmantojamie materiāli, palīgmateriāli, mehānismi, instrumenti un iekārtas, transporta izmaksas, darbaspēks, arī vispārīgās izmaksas, tai skaitā, bet ne tikai, objekta sagatavošanas, materiālu uzglabāšanas, būvgružu savākšanas, objekta Darbu izpildes vietas sakārtošanas, apdrošināšanas un tamlīdzīgas izmaksas, kā arī mērījumu, iezīmēšanas, Darbu sadārdzinājuma, izmaksas, kas saistītas ar iespējamo defektu un/vai trūkumu novēršanu un visi citi izdevumi, kas saistīti ar Līguma izpildi, kā arī visi nodokļi (izņemot PVN), nodevas un atļaujas no trešajām personām u.c. maksājumi. 
3. LĪGUMA DARBĪBAS TERMIŅŠ
3.1. Līgums stājas spēkā ar brīdi, kad to parakstījuši visi Līdzēji, un ir spēkā 24 (divdesmit četrus) mēnešus vai līdz Līguma kopējās summas līdz 200 000,00 EUR (divi simti tūkstoši euro un 00 centi) bez PVN apguvei, atkarībā, kurš nosacījums iestāsies pirmais. 
3.2. Ja 24 (divdesmit četru)  mēnešu laikā no Līguma spēkā stāšanās dienas Līgumcena nav apgūta, Puses var izskatīt iespēju pagarināt Līguma darbības termiņu vēl uz 12 (divpadsmit) mēnešiem, nepārsniedzot Līgumcenu.
4. APMAKSAS KĀRTĪBA
4.1. [bookmark: _Ref71288618]Apmaksu par kvalitatīvi, atbilstoši Līgumam izpildītiem Darbiem Pasūtītājs veic ar pārskaitījumu uz Izpildītāja Līgumā norādīto bankas kontu 30 (trīsdesmit) dienu laikā pēc tam, kad Pasūtītājam ir iesniegti šādi dokumenti: 
4.1.1. Darbu pieņemšanas-nodošanas akts (Līguma __.pielikums), tai skaitā arī ar Darbu izpildi saistīta dokumentācija, ja to pieprasa Pasūtītājs;
4.1.2. Pasūtītājs pieņem un atzīst Izpildītāja strukturētu elektronisku rēķinu — rēķins, kas sagatavots apmaksai, nosūtīts un saņemts strukturētā elektroniskā formātā, kas ļauj to automātiski un elektroniski apstrādāt, (Strukturēta e-rēķina datnes formāts ir XML (Extensible Markup Language). XML struktūra ir noteikta Latvijas nacionālajā standartā, un tai jāatbilst PEPPOL BIS Billing 3.0 specifikācijai). Sagatavoto rēķinu nosūtot uz  RSU e-adresi EINVOICE@90000013771 pievienojot digitālo rēķinu (ar pielikumiem vai citiem darījumu apliecinošiem dokumentiem piem. PNA) arī lasāmā formātā (PDF). Gadījumā, ja kādu no pielikuma nevar pievienot un nosūtīt e-adresē, to nosūta uz RSU e‑pastu  e‑rekini@rsu.lv. Izrakstot rēķinu, tajā obligāti jānorāda Pasūtītāja Līguma numurs un datums, kā arī Pasūtītāja kontaktpersona, pretējā gadījumā Pasūtītājs ir tiesīgs bez soda sankciju piemērošanas kavēt šajā punktā noteikto maksājumu termiņu.
Ja Darbi veikti nekvalitatīvi vai neatbilstoši Līguma noteikumiem, un par to Līguma noteiktajā kārtībā sagatavota pretenzija, norēķināšanās par Darbiem notiek pēc Pasūtītāja pretenzijā norādīto trūkumu novēršanas.
Par samaksas dienu tiek uzskatīta diena, kad Pasūtītājs ir pārskaitījis naudas summu uz Līgumā norādīto Izpildītāja norēķinu kontu kredītiestādē. 
Bankas norēķinu konts var tikt mainīts tikai uz Izpildītāja iesniegtas un apstiprinātas informācijas pamata, slēdzot rakstveida vienošanos par grozījumiem Līgumā.
5. DARBU PIETEIKŠANAS KĀRTĪBA
Par Darbu veikšanu konkrētā objektā, Pasūtītājs nosūta Izpildītājam uz Līgumā norādīto  Izpildītāja e-pasta adresi pieteikumu. 
5.1. Pieteikumā Pasūtītājs precizē Darbu tehniskās specifikācijas (t.sk., ja nepieciešams, tehnisko dokumentāciju, kas apliecina izvirzīto tehnisko specifikāciju prasību izpildi), norādot:
5.1.1. objekta adresi; 
5.1.2. paredzamo Darbu izpildes laiku un apjomu;
5.1.3. objekta apsekošanas datumu un laiku;
5.1.4. defektu aktu (ja tas jau ir sastādīts);
5.1.5. tehnisko dokumentāciju (ja to ir nepieciešams iesniegt);
5.1.6. darbu izpildē iesaistāmos speciālistus.
5.2. Pasūtītājs var nosūtīt pieteikumu Izpildītājam par Darbu izpildi ne vairāk kā 5 (piecos) objektos vienlaicīgi. 
Objekta apsekošana notiek 3 (trīs) darba dienu laikā no pieprasījuma nosūtīšanas dienas.
Izpildītājs Pasūtītāja noteiktajā datumā un laikā veic objekta apskati. Objekta apskate ir obligāta, ja ir saņemts pieprasījums un tiek fiksēts Pasūtītāja apskates lapā.
Izpildītājs ne vēlāk kā 3 (trīs) darba dienu laikā (līdz darba dienas beigām: no pirmdienas līdz piektdienai līdz plkst. 17:00 un piektdienā līdz 16:00) pēc objekta apskates dienas sagatavo tāmi atbilstoši Tehniskā - Finanšu piedāvājuma noteiktajām izmaksu pozīcijām, un, ja Pasūtītājs pieprasa, Darbu izpildes laika grafiku, atbilstoši Pasūtītāja pieteikumā noteiktajam Darbu izpildes laikam.
5.3. Piedāvājumā Izpildītājs norāda tehnisko un finanšu piedāvājumu, cenu EUR bez PVN par katru pozīciju, un par visu Pasūtītāja pieteikumā un piedāvājuma formā norādīto apjomu, izpildes termiņu un citu pieteikumā norādīto informāciju.
5.4. Izpildītājs iesniedz tāmi Pasūtītāja noteiktajā iesniegšanas termiņā no Līgumā norādītās Izpildītāja elektroniskās adreses. 
Izpildītājs iesniedzot tāmi uz Pasūtītāja pieteikumu nosaka cenu par darbiem un materiāliem atbilstoši Tehniskajam – finanšu piedāvājumam.
Pasūtītājs 24 (divdesmit četru) stundu laikā rakstveidā (elektroniski) apstiprina piedāvājuma saņemšanas faktu. Pasūtītājs 2 (divu) darba dienu laikā, vai steidzamos gadījumos - īsākā termiņā – pēc piedāvājuma saņemšanas, izvērtē saņemto piedāvājumu atbilstību noteiktajām prasībām, Līguma noteikumiem un veic Darbu saņemšanas tāmes un laika plāna saskaņošanu ar Izpildītāju
5.5. Pasūtītājam nepietiekoša finansējuma gadījumā, līdz tāmes saskaņošanai, ir tiesības atteikties no Darbu veikšanas konkrētajā objektā.
5.6. Saskaņoto laika plānu un tāmi var mainīt, Pasūtītājam un Izpildītājam  rakstveidā (elektroniski) vienojoties.
6. DARBU IZPILDES UN PIEŅEMŠANAS KĀRTĪBA
6.1. Izpildītājs uzsāk Darbus ne vēlāk kā 3 (trīs) darba dienu laikā pēc tāmes un laika plāna saskaņošanas, ja vien Pasūtītājs nenosaka vēlāku Darbu uzsākšanas termiņu (piemēram, sakarā ar nepiemērotiem laika apstākļiem, Pasūtītāja nepārtraukta mācību procesa nodrošināšana u.c.) un pabeidz Darbus Līgumā noteiktajā termiņā.
6.2. Izpildītājs iesniedzot tāmi un laika plānu apliecina, ka pēc objekta apskates tas ir iepazinies ar objekta stāvokli, ar Tehnisko projektu (ja tāds ir), kā arī ar citu nepieciešamo dokumentāciju un informāciju Darbu sekmīgai izpildei.
6.3. Ja Darbu ietvaros Izpildītājs secina, ka objektīvu apstākļu dēļ Darbus, nepakļaujot riskam Darbu izpildi un kvalitāti, objektīvi nav iespējams veikt, Izpildītājs iesniedz pamatojošus dokumentus Pasūtītājam, un Līdzēji lemj par Darbu izpildes termiņa attiecīgu pagarināšanu.
6.4. Izpildītājs pēc Darbu pabeigšanas nodod Pasūtītājam ar Darbu pieņemšanas-nodošanas aktu visu ar Darbu veikšanu saistīto dokumentāciju (ja, to pieprasījis Pasūtītājs) 2 (divos) eksemplāros papīra formātā, ja to pieprasījis Pasūtītājs un 1 (vienu) digitālā (rediģējamā Ms Word un DWG) formātā. Dokumentācijas nodošana Pasūtītājam ir priekšnoteikums Darbu pieņemšanas-nodošanas akta parakstīšanai.
6.5. Pasūtītāja pārstāvim ir tiesības atteikties no Darbu pieņemšanas – nodošanas akta parakstīšanas, ja Darbu pieņemšanas procesā tiek konstatēti kvalitātes trūkumi, defekti vai paveikto Darbu neatbilstība Līguma noteikumiem vai Latvijas Republikas normatīvajiem aktiem, vai Izpildītājs nav iesniedzis Pasūtītājam visu ar Darbiem saistīto dokumentāciju. 
6.6. Izpildītājam ir pienākums izlabot un novērst konstatētos defektus vai trūkumus vai pabeigt nepabeigtos Darbus Pasūtītāja pārstāvja noteiktā termiņā vai, ja tāds netiek noteikts, 5 (piecu) darba dienu laikā. Pēc defektu vai trūkumu novēršanas vai nepabeigto Darbu pabeigšanas Izpildītājs atkārtoti veic Darbu nodošanu Pasūtītājam. Jebkuru defektu, trūkumu un nepilnību novēršanu Izpildītājs apņemas veikt par saviem līdzekļiem.
6.7. Ja Izpildītājs nav pienācīgā veidā novērsis konstatētos Darbu defektus un trūkumus, par kuriem viņš atbild, Pasūtītājam ir tiesības iesaistīt šo defektu un trūkumu novēršanā trešo personu un šo darbu izmaksas ieturēt no Izpildītājam maksājamām summām par izpildītajiem Darbiem.
6.8. Līdzēju parakstīts Izpildītāja veikto Darbu pieņemšanas - nodošanas akts neizslēdz tiesības Pasūtītājam Latvijas Republikā spēkā esošajos normatīvajos aktos noteiktā termiņā vērsties pie Izpildītāja ar pretenzijām par šajā aktā minēto Darbu kvalitātes atbilstību Līguma noteikumiem, ja sākotnēji trūkumus nebija iespējams novērtēt, vai tie iestājušies vēlāk.
6.9. Kvalitatīvi veikti Darbi Līguma izpratnē ir Darbi, kas izpildīti atbilstoši normatīvo aktu prasībām, Līguma noteikumiem un Līgumam. 
6.10. Izpildītājs pēc Pasūtītāja lūguma uzrāda visas speciālās atļaujas (licences) un sertifikātus, kas nepieciešami pilnīgai un kvalitatīvai Darbu izpildei.
7. PASŪTĪTĀJA TIESĪBAS UN PIENĀKUMI
7.1. Pasūtītājam ir pienākums:
7.1.1. nodrošināt Izpildītājam netraucētu piekļūšanu Darbu veikšanas vietai (objektam) iepriekš saskaņotajos termiņos, ūdeni Darbu vajadzībām un pieslēgšanos nepieciešamajām inženierkomunikācijām;
7.1.2. elektropiegādes pārtraukuma gadījumā par tās atjaunošanu informēt Izpildītāju;
7.1.3. sniegt Izpildītājam visu nepieciešamo informāciju Darbu veikšanai;
7.1.4. saskaņā ar Līguma nosacījumiem pieņemt Izpildītāja atbilstoši sagatavotus dokumentus un kvalitatīvi, atbilstoši Līgumam izpildītos Darbus, kā arī veikt samaksu par kvalitatīvi un Līdzēju pielīgtajā termiņā veiktajiem Darbiem;
7.1.5. sekmēt objekta sagatavošanas Darbiem nepieciešamo saskaņošanu un atļauju saņemšanu;
7.1.6. savlaicīgi veikt Līguma nosacījumiem atbilstošu Izpildītāja veikto Darbu izvērtēšanu un pieņemšanu.
7.2. Pasūtītājam ir tiesības nodot ar Līguma saistīto informāciju tā izpildes kontrolē iesaistītajām institūcijām saskaņā ar normatīvajiem aktiem un/vai citiem noslēgtajiem līgumiem, kā arī tiesības no Līguma izrietošo maksājumu piedziņu nodot trešajām personām.
7.3. Pasūtītājam ir tiesības vienpusēji apturēt Darbus gadījumā, ja Izpildītājs pārkāpj Līguma noteikumus, būvnormatīvus vai citu normatīvo aktu prasības.
8. IZPILDĪTĀJA TIESĪBAS UN PIENĀKUMI
8.1. Izpildītājs apņemas:
8.1.1. veikt Darbus atbilstoši noteiktajam termiņam vai Darbu izpildes laika grafikam, ja tāds paredzēts konkrētā objektā;
8.1.2. veicot Darbus, ievērot Latvijas Republikā spēkā esošos normatīvos aktus; 
8.1.3. līdz Darbu uzsākšanai norīkot atbildīgos pilnvarotos būvspeciālistus, rakstiski par to paziņojot Pasūtītājam. Darbu izpildē obligāti norīkojamas tās personas, kas norādītas Līgumā, šo speciālistu nomaiņa iespējama tikai pēc savlaicīgas rakstiskas saskaņošanas ar Pasūtītāju;
8.1.4. [bookmark: _Ref71278973]nodrošināt Līguma izpildi ar šādiem speciālistiem:
8.1.4.1. norāda speciālistus atbilstoši iesniegtajam piedāvājumam Atklātā konkursā.
8.1.5. ņemt vērā, ka:
8.1.5.1. Darbu veikšanas laikā nedrīkst pārtraukt vai veikt darbības, kas padara neiespējamu Pasūtītāja vai trešo personu darbību;
8.1.5.2. ne vēlāk kā 2 (divas) darba dienas iepriekš rakstiski saskaņo ar Pasūtītāju inženierkomunikāciju atslēgšanas laiku un termiņu, kā arī Darbus, kas var traucēt Pasūtītāja darbībai (troksnis, vibrācija utt.). Atļauju šiem darbiem sniedz Pasūtītājs;
8.1.6. ievērojot, ka objekta teritorijā Pasūtītāja darbība netiek pārtraukta, Darbus objektā veikt darbdienās un brīvdienās, ja nav noteikts citādi, ar Pasūtītāju saskaņotā laikā, it sevišķi trokšņainos un putekļainos Darbus veikt ārpus Pasūtītāja darba laika, Darbus neveikt valsts svētku dienās. Darbu veikšanas vietā un ar to saistītajās telpās nodrošināt tīrību un kārtību, nepieciešamības gadījumā izmantojot savu apkopēju un sētnieku personālu;
8.1.7. ne vēlāk kā līdz Darbu nodošanai ar Darbu pieņemšanas – nodošanas aktu par saviem līdzekļiem no objekta aizvākt Izpildītājam piederošo inventāru, darbarīkus un būvgružus. Mantas, kas nav izvāktas no objekta 2 (divu) darba dienu pēc Darbu pabeigšanas vai Līguma izbeigšanas, uzskatāma par bezsaimnieka  mantu un Pasūtītājs ir tiesīgs rīkoties pēc saviem ieskatiem, pieņemot, ka Izpildītājam ir jāatlīdzina Pasūtītājam tie izdevumi, kas būs saistīti ar bezsaimnieka mantas izvākšanu vai utilizāciju;
8.1.8. Darbu procesā veikt pasākumus, kas nepieļauj pastiprinātu izgarojumu vai putekļu izplatīšanos, nodrošinot to savākšanu, būvgružus un atkritumus uzglabāt un izvest tikai speciālos Izpildītāja konteineros, kas nepieļauj apkārtējās vides piesārņošanu, konteinerus novietot ar Pasūtītāju saskaņotās vietās un izvest pēc nepieciešamības;
8.1.9. Pasūtītāja telpās un teritorijā ievērot Pasūtītāja iekšējās kārtības un ugunsdrošības noteikumus un darba režīmu, ievērot darba aizsardzības, ugunsdrošības, apkārtējās vides aizsardzības instrukcijas, kā arī normatīvos aktus, kas regulē šādu darbu veikšanu;
8.1.10. atbildēt par visiem zaudējumiem, kas Darbu izpildes laikā tiek nodarīti Pasūtītājam vai ar to saistītām trešajām personām, un atlīdzināt Pasūtītājam vai ar to saistītām trešajām personām Izpildītāja vainas dēļ nodarītos zaudējumus pilnā apmērā, t.sk., pilnā mērā materiāli atbildēt par nodarītajiem bojājumiem iekārtām, mehānismiem, materiāliem, kā arī interjeram objektā;
8.1.11. Izpildītājs ir atbildīgs par objektā esošo inženierkomunikāciju saglabāšanu. To bojājuma gadījumā Izpildītājs nekavējoties informē Pasūtītāju un novērš bojājumus saviem spēkiem un līdzekļiem;
8.1.12. Darbus veikt atbilstoši Līgumā paredzētajai kārtībai un Līdzēju saskaņotā termiņā, t. sk. izmantojot kvalitatīvus un ar Pasūtītāju saskaņotus risinājumus, tehniskos līdzekļus un materiālus, kā arī ievērojot Pasūtītāja norādījumus. Pēc Pasūtītāja pieprasījuma iesniegt izmantoto materiālu un uzstādīto iekārtu pavaddokumentāciju, kā arī sniegt citu ar Darbu izpildi saistītu informāciju;
8.1.13. nodrošināt iespēju Pasūtītājam vai tā pilnvarotai personai jebkurā Darbu izpildes posmā, kā arī Darbu garantijas laikā pārbaudīt Izpildītāja darbību un dokumentāciju, kas ir saistīta ar Līguma izpildi;
8.1.14. pilnā apmērā materiāli atbildēt par savu darbaspēku tā tehnisko nodrošinājumu, darbinieku kvalifikāciju un Darba procesā pielietoto materiālu kvalitāti, tai skaitā jebkuru darbu izpildi veikt ar kvalificētu un atestētu tehnisko personālu un tehniku, kā arī veikt normatīvajos aktos paredzētās darbinieku instruktāžas, nodrošināt objektā strādājošos ar nepieciešamajiem darba aizsardzības un ugunsdrošības līdzekļiem;
8.1.15. pie Darbu pieņemšanas – nodošanas akta parakstīšanas sagatavot un iesniegt Pasūtītājam visus dokumentus (segto darbu akti, izpildrasējumi, ekspluatācijas īpašību deklarācijas, sertifikāti, tehniskā pase, ražotāja standarta tehniskā dokumentācija, ekspluatācijas instrukcijas latviešu valodā, ražotāju garantijas, testēšanas pārskatus, materiālu izlietošanas aktus vai citus darba izpildi vai kvalitāti apliecinošus dokumentus, informācija par būvgružu utilizāciju normatīvajos aktos noteiktajā kārtībā u.c.), kas attiecināmi uz Līgumā noteiktajiem Darbiem; 
8.1.16. 10 (desmit) darba dienu laikā, skaitot no Līguma parakstīšanas, bet ne vēlāk kā līdz Darbu uzsākšanai Līguma ietvaros iesniegt Pasūtītājam atbilstoši būvniecību reglamentējošiem normatīvajiem aktiem, kā arī atbilstoši Ministru kabineta 2014. gada 19. augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” veiktu Izpildītāja civiltiesiskās apdrošināšanas dokumentāciju;
8.1.17. pēc Pasūtītāja lūguma pirms Darbu uzsākšanas objektā, iesniegt Pasūtītājam šādus dokumentus:
8.1.17.1. darba aizsardzības un ugunsdrošības instruktāžas žurnāla kopiju par darbinieku informēšanu;
8.1.17.2. apliecinātu rīkojuma kopiju par Izpildītāja atbildīgās personas iecelšanu objektā, kas atbild par darba drošību, darba aizsardzību, ugunsdrošību, kā arī attiecīgo sertifikātu apliecinātas kopijas.
8.2. Izpildītājs pēc Pasūtītāja pieprasījuma nekavējoties Pasūtītāja noteiktajā termiņā iesniedz visu informāciju, kas attiecas uz Līguma izpildi.
8.3. Atbilstoši Publisko iepirkumu likuma (turpmāk – PIL) 63. panta ceturtajā daļā noteiktajam (ja attiecināms), ja pretendents piesaista apakšuzņēmējus, tam pēc Līguma slēgšanas tiesību piešķiršanas, un ne vēlāk kā uzsākot Līguma izpildi, jāiesniedz būvdarbu izpildē iesaistīto apakšuzņēmēju sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Līguma izpildes laikā Izpildītājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu izpildē.
8.4. Gadījumā, ja Līguma izpildes laikā (ja attiecināms) tiek nomainīts apakšuzņēmējs vai tiek iesaistīts jauns apakšuzņēmējs, vai arī šādu apakšuzņēmēju apakšuzņēmējs, kurš atbilst PIL 63. panta trešās daļas noteikumiem, un, kuru veicamo darbu apjoms ir vismaz 10 000 euro, izslēgšanas nosacījumu pārbaude tiks veikta atbilstoši PIL 42. panta noteikumiem uz to datumu, kad Pasūtītājs no Izpildītāja ir saņēmis lūgumu veikt apakšuzņēmēja nomaiņu vai jauna apakšuzņēmēja piesaisti.
8.5. Nekavējoties,  bet ne vēlāk kā 3 (trīs) darba dienu laikā, rakstveidā informēt Pasūtītāju, ja Līguma izpildes laikā:
8.5.1. tiesā tiek ierosināta Izpildītāja maksātnespējas vai tiesiskās aizsardzības (ārpustiesas tiesiskās aizsardzības) procesa lieta, vai tiek pieņemts lēmums par Izpildītāja likvidācijas procesa uzsākšanu;
8.5.2. izpildītāja saimnieciskā darbība tiek apturēta;
8.5.3. izpildītājs tiek reģistrēts ar PVN apliekamo personu reģistrā vai izslēgts no tā (atsūtot Pasūtītājam apliecības kopiju);
8.5.4. izpildītājam tiek piemērotas vai uz Līgumu ir attiecināmas – attiecīgās starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
Izpildītājam ir tiesības:
8.5.5. ievērojot Līguma noteikumus, pieprasīt un saņemt no Pasūtītāja visu nepieciešamo informāciju, materiālus, dokumentus un atbalstu, kas nepieciešama kvalitatīvai Līguma izpildei;
8.5.6. par kvalitatīvi veiktiem darbiem atbilstoši Līguma un normatīvo aktu noteikumiem, saņemt samaksu Līgumā noteiktajā kārtībā un apmērā.
Izpildītājs nav tiesīgs nodot Līguma vai tā daļas izpildi trešajām personām (minētais neattiecas uz Izpildītāja personālresursiem – fiziskām personām, kā arī uz gadījumiem, kad Izpildītājs tiek aizstāts ar citu, atbilstīgi komerctiesību jomas normatīvo aktu noteikumiem par komersantu reorganizāciju un uzņēmumu pāreju).
9. LĪGUMA IZPILDĒ IESAISTĪTĀ PERSONĀLA UN APAKŠUZŅĒMĒJU NOMAIŅA UN JAUNA PERSONĀLA UN APAKŠUZŅĒMĒJU PIESAISTE
Izpildītājs nav tiesīgs bez saskaņošanas ar Pasūtītāju veikt Līguma norādīto speciālistu vai apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. Nomaiņa tiek veikta atbilstoši PIL 62.panta tiesiskajam regulējumam. Pasūtītājs ir tiesīgs saskaņot personāla nomaiņu, ja tā ir pamatota. 
Izpildītājam ir pienākums saskaņot ar Pasūtītāju papildu personāla iesaistīšanu Līguma izpildē.
Līgumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs var nepiekrist norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts Atklātā konkursā.
Pasūtītājs pieņem lēmumu atļaut vai atteikt izraudzītā Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62. panta noteikumiem.
Darbu izpildes laikā Pasūtītājam ir tiesības pieprasīt nomainīt apakšuzņēmēju vai speciālistu gadījumā, ja apakšuzņēmējs vai speciālists darbu veic nekvalitatīvi vai neievēro spēkā esošos normatīvos aktus. Izpildītāja pienākums ir nodrošināt Pasūtītāja prasību izpildi par apakšuzņēmēja vai speciālista nomaiņu. Ja Izpildītājs neievēro šajā nodaļā noteikto iesaistītā personāla un apakšuzņēmēju nomaiņas kārtību, Pasūtītājs var apturēt Darbu izpildi līdz Izpildītājs ir novērsis konstatētos pārkāpumus. 
10. LĪDZĒJU MANTISKĀ ATBILDĪBA
10.1. Līdzēji ir atbildīgi par Līgumā noteikto saistību pilnīgu izpildi atbilstoši Līguma nosacījumiem. Par Līguma saistību pienācīgu neizpildi Līdzēji ir atbildīgi saskaņā ar Līgumu un citiem Latvijas Republikas normatīvajiem aktiem.
10.2. Ja Izpildītājs kavē Darbu izpildes grafikā noteiktos termiņus, Pasūtītājam ir tiesības, bet ne pienākums piemērot Izpildītājam līgumsodu 0,5 % no Darbu izmaksas objektā, bet ne bet ne vairāk kā 10% no Darbu izmaksas objektā.  
10.3. Līgumsoda samaksa neatbrīvo Izpildītāju no turpmākas saistību izpildes, ja vien Pasūtītājs konkrētā gadījumā nenosaka savādāk. Pasūtītājs ir tiesīgs ieturēt līgumsodu, veicot savstarpējos norēķinus ar Izpildītāju.
10.4. Par Līguma 4.1.punktā noteiktā maksājuma kavējuma termiņiem bez pamatota iemesla Izpildītājam ir tiesības piemērot Pasūtītājam līgumsodu 0,5% apmērā no kavētās nesamaksātās summas par katru nokavēto dienu, bet ne vairāk kā 10% procentus no pamatparāda. Papildus augstāk minētajam nosacījumam Izpildītājs līgumsodu var prasīt tikai gadījumā, ja Izpildītājs rakstiski ir informējis Pasūtītāju par rēķina neapmaksu, bet Pasūtītājs to nav novērsis.
10.5. Līgumsodu samaksa netiek ieskaitīta to zaudējumu atlīdzināšanā, kas ir radušies sakarā ar pārkāpto līgumsaistību.
10.6. Gadījumā, ja Līdzējiem, atbilstoši Līguma noteikumiem jāmaksā līgumsods, tā apmaksa tiek veikta 15 (piecpadsmit) darba dienu laikā pēc attiecīgas pretenzijas un līgumsoda rēķina saņemšanas.
11. DARBU IZPILDES UN GARANTIJAS TERMIŅA NODROŠINĀJUMS
11.1. [bookmark: _Hlk157513635]Izpildītājs garantē Darbu un izmantoto materiālu un iekārtu kvalitāti un funkcionālo darbību. Izpildītājs uzņemas atbildību par trūkumiem un defektiem veiktajos Darbos un ar tiem saistīto Līguma saistību izpildē, kas konstatēti garantijas termiņā. Darbu, tai skaitā materiālu garantijas termiņš ir 24 (divdesmit četri) kalendārie mēneši no Darbu pieņemšanas - nodošanas akta abpusējas parakstīšanas dienas (turpmāk – Garantijas laiks). 
11.2. Ja konkrētu pieteikto Darbu cena saskaņā ar abpusēji saskaņotu tāmi ir 20 000,00 EUR (divdesmit tūkstoši euro 00 centi) bez PVN un vairāk, garantijas laika saistību izpildes nodrošināšanai 10 (desmit) darba dienu laikā pēc dienas, kad Līdzēji parakstījuši Darbu pieņemšanas - nodošanas aktu, Izpildītājs iesniedz Pasūtītājam Līguma noteikumiem atbilstošu un Pasūtītājam pieņemamā formā un saturā izteiktu konkrēto Garantijas laika garantiju 5% (pieci procenti) apmērā no Darbu izmaksām konkrētajā objektā (izmaksājamas pēc pirmā pieprasījuma), kuras saturu un formu Izpildītājs pirms iesniegšanas saskaņojis ar Pasūtītāju. Garantijas laika garantijas nodrošinājums iesniedzams kredītiestādes vai apdrošināšanas akciju sabiedrības izsniegtas neatsaucamas un beznosacījumu garantijas veidā, kam nepārtraukti jābūt spēkā uz norādīto Garantijas periodu, kā arī Izpildītājam savlaicīgi jāpagarina, ja saskaņā ar Līguma noteikumiem tiek pagarināts Garantijas laiks. 
11.3. Ja Garantijas laika ietvaros konstatēto defektu dēļ Pasūtītājam nav bijis iespējams pienācīgi izmantot Objektu Izpildītāja vainas dēļ, Pasūtītājs ir tiesīgs ar rakstveida paziņojumu Izpildītājam pagarināt Garantijas laiku par laika periodu, kādā objekts nevarēja tikt pienācīgi izmantots. 
11.4. Par Garantijas laika ietvaros konstatētajiem defektiem Pasūtītājs rakstveidā paziņo Izpildītājam. Izpildītājam ir pienākums nekavējoties, bet ne vēlāk kā Pasūtītāja norādītā saprātīgā laika periodā, uz sava rēķina novērst visus Garantijas laika ietvaros konstatētos un Pasūtītāja norādītos Darbu izpildes rezultāta un/vai izmantoto risinājumu, metožu, materiālu vai citus defektus un trūkumus, izņemot gadījumus, ja šādi defekti radušies Pasūtītāja nolaidības vai neuzmanības dēļ. Ja konstatētie defekti saistīti ar iekārtām, kas nodrošina apsardzes vai ugunsdrošību sistēmu darbība traucējumus, Izpildītājam ir jāierodas Darbu izpildes vietā un jāuzsāk defektu novēršana nekavējoties, bet ne vēlāk kā 12 (divpadsmit) stundu laikā, bet citos gadījumos - ne vēlāk kā 48 (četrdesmit astoņu) stundu laikā pēc Pasūtītāja rakstiska paziņojuma nosūtīšanas brīža.
11.5. Ja kādam Darbu izpildē izmantotajam materiālam, iekārtai vai citam risinājumam, kas iepriekš labots vai nomainīts Garantijas laika ietvaros, atkārtojas defekts vai bojājums (identisks iepriekšējam vai citāds), Izpildītājam nekavējoties jāveic materiāla, iekārtas vai cita risinājuma nomaiņa ar jaunu (atkārtota labošana nav pieļaujama).
11.6. Ja Izpildītājs nav uzsācis paziņoto defektu novēršanu Līgumā norādītajā termiņā vai nav pienācīgi novērsis paziņotos defektus vai bojājumus Pasūtītāja norādītā saprātīgā termiņā, Pasūtītājam, par to rakstveidā paziņojot Izpildītājam, ir tiesības, bet ne pienākums, konstatēto defektu un bojājumu novēršanu veikt saviem spēkiem vai pieaicinot jebkuru Pasūtītāja izvēlētu trešo personu. Visus zaudējumus, izmaksas un izdevumus, kas Pasūtītājam tieši vai netieši radušies, veicot defektu un bojājumu novēršanu saviem spēkiem vai pieaicinot Pasūtītāja izvēlētas personas, sedz Izpildītājs, un Pasūtītājs ir tiesīgs šādas summas vienpusēji ieturēt no Garantijas laika garantijas un/vai jebkādām naudas summām, kuras Pasūtītājam pienākas no Izpildītāja, par to rakstveidā paziņojot Izpildītājam.
11.7. Garantijas laika saistības attiecas arī uz veikto un apmaksāto Darbu apjomu, ja Līgums tiek izbeigta priekšlaicīgi un Darbi nav paveikti pilnībā.
11.8. Gadījumā, ja pirms Garantijas laika termiņa beigām tiek konstatēti defekti, neprecizitātes vai trūkumi Izpildītāja paveiktajos Darbos un nav iespējama attiecīgo defektu, neprecizitāšu vai trūkumu novēršana garantijas laika ietvaros, tad attiecīgais garantijas laiks, Līdzējiem rakstveidā vienojoties, tiek pagarināts par to laiku, kurā Izpildītājs novērš attiecīgos defektus vai trūkumus.
12. LĪGUMA GROZĪŠANAS UN IZBEIGŠANAS KĀRTĪBA
12.1. Nebūtiskas izmaiņas Līgumā var tikt izdarītas vienīgi pēc Līdzēju rakstiskas vienošanās, kas ar tās parakstīšanas dienu kļūst par Līguma neatņemamu sastāvdaļu. Ja Līdzēji nevar vienoties, paliek spēkā iepriekšējie Līguma noteikumi. 
12.2. Pasūtītājs ir tiesīgs vienpusīgi atkāpties no Līguma šādos gadījumos:
12.2.1. Izpildītājs Līgumā noteiktā termiņā neiesniedz Līgumā noteiktās apdrošināšanas polises;
12.2.2. Izpildītājs neievēro jebkuru no Līgumā noteiktajiem Darbu uzsākšanas un Līgumā noteiktajiem izpildes starptermiņiem/termiņiem un, ja Izpildītāja nokavējums ir sasniedzis vismaz 7 (septiņas) darba dienas;
12.2.3. Izpildītājs neievēro Pasūtītāja norādījumus vai arī nepilda kādas Līgumā noteiktās saistības vai pienākumus, un ja Izpildītājs šādu neizpildi nav novērsis 10 (desmit) dienu laikā pēc attiecīga rakstiska Pasūtītāja paziņojuma saņemšanas;
12.2.4. ja Izpildītāja saimnieciskā darbība ir apturēta ilgāk par 2 (divām) nedēļām;
12.2.5. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
12.2.6. tiesā tiek ierosināta Izpildītāja maksātnespējas vai tiesiskās aizsardzības (ārpustiesas tiesiskās aizsardzības) procesa lieta.
12.3. Gadījumā, ja Izpildītājs 2 (divas) reizes neatbild uz Pasūtītāja pieteikumu konkrētu Darbu izpildei kādā Objektā vai atsakās no Darbu izpildes, vai veic Līgumam neatbilstošus darbus, Pasūtītājam ir tiesības vienpusēji izbeigt Līgumu ar šo Izpildītāju, aprēķinot Izpildītājam līgumsodu 10 % apmērā no kopējās Līgumcenas. 
12.4. Līdzēji var izbeigt Līgumu, savstarpēji vienojoties.
12.5. Izbeidzot Līgumu priekšlaicīgi, Līdzēji sastāda un abpusēji paraksta atsevišķu aktu par faktiski izpildīto Darbu apjomu un to vērtību. Sastādot šādu aktu, Līdzēji ņem vērā izpildīto Darbu kvalitāti. Pasūtītājs veic samaksu Izpildītājam par izpildītajiem Darbiem, atbilstoši aktā par faktiski izpildīto Darbu apjomu norādītajai summai. Līdzēji savstarpējo norēķinu minētajā gadījumā veic 30 (trīsdesmit) dienu laikā pēc akta par faktiski izpildīto Darbu pabeigšanas un visu Līguma 4.1. punktā minēto dokumentu saņemšanas.
12.6. Izpildītājs ir tiesīgs vienpusēji atkāpties no Līguma, par to rakstveidā paziņojot Pasūtītājam 10 (desmit) darba dienas iepriekš, ja Pasūtītājs vismaz 30 (trīsdesmit) dienas nepamatoti kavē Līgumā noteikto maksājumu saistību termiņu un Izpildītājs pienācīgi ir izpildījis savas Līgumā noteiktās saistības.
Līguma grozījumi pieļaujami Publisko iepirkumu likuma (turpmāk – PIL) 61. pantā noteiktajos gadījumos un kārtībā, tostarp:
12.6.1. Iestājoties jebkādiem apstākļiem, kas atbilst jebkuriem no PIL 61. panta otrajā un trešajā daļā minētajiem priekšnoteikumiem;
12.6.2. grozījumi var attiekties uz izmaiņām termiņos, ja izmaiņām par pamatu ir jauni vai iepriekš neparedzēti, objektīvi apstākļi, kas radušies pēc Līguma noslēgšanas, Līguma izpildes laikā un kas Līguma slēgšanas brīdī nepastāvēja vai nebija saprātīgi un precīzi prognozējami;
12.6.3. grozījumu apjoms ir neierobežots, ciktāl PIL attiecībā par konkrētiem grozījumiem nenosaka citādāk. Līdzējs, kurš iniciē izmaiņas, iesniedz rakstveidā pamatojošu iesniegumu, pēc kā Līdzēji lemj par izmaiņu pieļaujamību. 
Ja Pasūtītājam objektīvu apstākļu dēļ zudusi nepieciešamība pēc Darbiem, Pasūtītājs var vienpusēji izbeigt Līgumu, par to rakstveidā informējot Izpildītāju.
Līgums tiek uzskatīts par izbeigtu 7.(septītajā) dienā no Pasūtītāja paziņojuma nosūtīšanas, ja Pasūtītājs paziņojumā nav norādījis citu termiņu.
Ja Līgums ir izbeigts pirms termiņa neatkarīgi no tā izbeigšanās iemesliem, Izpildītājs nav tiesīgs pieprasīt no Pasūtītāja jebkādu zaudējumu atlīdzību, kompensācijas, izdevumu un izmaksu atlīdzināšanu, līgumsodu un jebkādu citu naudas summu samaksu.
Līgums tiek izbeigts nekavējoties, bez iepriekšēja rakstiska brīdinājuma un neatlīdzinot tādējādi radušos izdevumus un/ vai zaudējumus, ja Pusēm tiek noteiktas vai uz Līgumu ir attiecināmas – attiecīgās starptautiskās vai nacionālās sankcijas, vai būtiskas un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas. 
Ja Uzņēmējs tiek pakļauts sankcijām un Izpildītājs neizpilda Līgumā noteiktās saistības, Pasūtītājam pret Izpildītāju ir maksājuma atprasīšanas tiesība par laika periodu no sankciju spēkā stāšanās dienas līdz Līguma izbeigšanas dienai.
13. NEPĀRVARAMA VARA
13.1. Līdzēji tiek atbrīvoti no atbildības par Līguma saistību nepildīšanu nepārvaramas varas vai ārkārtēju apstākļu dēļ, kurus attiecīgs Līdzējs (vai visi Līdzēji) nevarēja ne paredzēt, ne novērst, ne ietekmēt un par kuru rašanos Līdzēji nav atbildīgi, izņemot Līguma noteiktos gadījumus. Par šādiem apstākļiem atzīstamas stihiskas nelaimes, kara darbība, blokāde, civiliedzīvotāju nemieri, streiki, sakaru un darbība.
13.2. Katrs no Līdzējiem, kuru Līguma ietvaros ietekmē nepārvaramas varas apstākļi, nekavējoties par to informē otru Līdzēju.
13.3. Ja kāds no Līdzējiem, kura rīcību ietekmē nepārvarama vara, bez objektīva iemesla neinformē pārējos Līdzējus par nepārvaramas varas apstākļu iestāšanos 5 (piecu) darbdienu laikā no nepārvaramu apstākļu iestāšanās dienas, attiecīgais Līdzējs netiek atbrīvots no Līguma saistību izpildes.
13.4. Ja nepārvaramas varas apstākļi turpinās ilgāk nekā 30 (trīsdesmit) kalendāra dienas, Līdzēji kopīgi risina jautājumu par Līguma turpmāko izpildi vai izbeigšanu. Līguma izbeigšanas gadījumā, kuras pamats ir nepārvarama vara, nevienam no Līdzējiem nav tiesību prasīt zaudējumu atlīdzību.
 KONFIDENCIALITĀTE Un FIZISKO personu datu aizsardzība
Visa informācija, ko kāds no Līdzējiem sniedz otrai Līguma izpildes laikā, vai arī tā atklājas, pildot Līguma saistības, kā arī jebkura šīs informācijas daļa, tai skaitā, bet ne tikai informācija par Līdzēja darbību, biznesa procesiem/funkcijām, finanšu stāvokli, darbinieku darba samaksu, tehnoloģijām, tai skaitā rakstiska, mutiska, datu formā uzglabāta, audio – vizuāla un jebkurā citā veidā uzglabāta informācija tiek prezumēta par konfidenciālu. Šaubu gadījumā Līdzēji precizē attiecīgās informācijas statusu.
Līdzējiem nav tiesību izpaust konfidenciālu informāciju trešajām personām bez Līdzēju rakstiskas piekrišanas, kā arī izplatīt, pavairot, nodot Līguma izpildei saņemto materiālu. Katram no Līdzējiem ar vislielāko rūpību un uzmanību ir jārūpējas par konfidenciālās informācijas drošību un aizsardzību. Pienākums neizpaust konfidenciālu informāciju ir spēkā arī pēc Līguma darbības beigām, kā arī pēc pirmstermiņa līgumattiecību pārtraukšanas.
Līdzēju pienākums ir nodrošināt, ka tās amatpersonas, darbinieki un citas personas, kuras izmantos Līdzēju konfidenciālo informāciju, saņems un izmantos to vienīgi Līguma izpildes nodrošināšanai un tikai nepieciešamajā apjomā, kā arī uzņemsies un ievēros vismaz tādas pašas konfidencialitātes saistības, kādas ir noteiktas Līdzējiem ar Līgumu.
Pienākums ievērot konfidencialitāti neattiecas uz informāciju, kura ir jāatklāj normatīvajos aktos noteiktām personām šajos aktos noteiktos gadījumos, apjomā un kārtībā.
Ja Līguma ietvaros tiek iegūti dokumenti vai informācija, kas satur vai var saturēt fizisko personu datus (turpmāk – Datus), Līdzēji ir tiesīgi apstrādāt no cita Līdzēja iegūtos datus tikai ar mērķi nodrošināt Līgumā noteikto saistību izpildi, ievērojot spēkā esošajos normatīvajos aktos noteiktās prasības Datu apstrādei un aizsardzībai, tajā skaitā, Eiropas Parlamenta un Padomes 2016. gada 27. aprīļa regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula). Veicot Datu apstrādi, katrs Līdzējs ir atbildīgs par Datu apstrādes nodrošināšanu saskaņā ar Līgumu un normatīvajos aktos noteikto. Katram Līdzējam ir pienākums Līguma ietvaros īstenot atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka Datu apstrāde notiek saskaņā ar Datu apstrādi regulējošiem normatīviem aktiem.
Apstrādājot personas datus, Līdzēji nodrošina tikai pilnvarotu personu piekļūšanu pie tehniskajiem resursiem, kas tiek izmantoti personu datu apstrādei un aizsardzībai (tajā skaitā pie personas datiem).
Ja Līguma izpildes ietvaros viens Līdzējs nodod citam Līdzējam Datus, tad Līdzējs, kurš nodod Datus, ir atbildīgs par nodoto Datu pareizību un to, ka tā ir tiesīga nodot Datus otram Līdzējam. Līdzēji papildina vai izlabo Datus, izbeidz attiecīgo Līdzēju nodoto datu apstrādi vai iznīcina tos, ja nodotie Dati ir nepilnīgi, novecojuši, nepatiesi vai pretlikumīgi apstrādāti. Līguma izpildes ietvaros saņemtos Datus Līdzēji apņemas neuzglabāt ilgāk, kā tas nepieciešams mērķim, kam tie ir nodoti, un pēc Līgumā noteiktā mērķa sasniegšanas apņemas dzēst saņemtos Datus no savām informācijas sistēmām visātrākajā iespējamajā laikā.
Gadījumā, ja kāds no Līdzējiem tiek saukts pie atbildības par fizisko personu datu aizsardzības pārkāpumu, ko izdarījusi cits Līdzējs, vainīgais Līdzējs, ciktāl tā ir atbildīga par pārkāpumu, atlīdzina visas izmaksas, maksājumus, kaitējumu, izdevumus vai zaudējumus, kurus tā nodarījusi savas darbības vai bezdarbības rezultātā.
14. CITI NOTEIKUMI
14.1. Kā atbildīgo un pilnvaroto personu par Līguma izpildi, t.sk. Darbu uzdevumu nosūtīšanu, Darbu pieņemšanu un Darbu pieņemšanas – nodošanas aktu parakstīšanu, pretenziju sagatavošanu, u.c. nepieciešamās darbības, kas nepieciešamas sekmīgai Līguma izpildei (izņemot Līguma grozījumu  parakstīšanu) no Pasūtītāja puses Pasūtītājs nosaka ____, tālr. ________, ___ e-pasta adrese: _____@rsu.lv, un no Izpildītāju puses:
17.1.1. Izpildītājs nozīmē _________, tālr. _______, e-pasta adrese: _________ 
17.1.2. (norāda atbilstoši Izpildītāju skaitam),
izmaiņu personālsastāvā gadījumā vienpusēji elektroniski informējot otru Līdzēju;
14.2. Līdzēji vienojas neizpaust konfidenciāla rakstura informāciju, kas attiecas uz otru Līdzēju un kļuvusi zināma Līguma noslēgšanas, izpildes vai izbeigšanas gaitā.
14.3. Līdzēji strīdus risina savstarpēju sarunu ceļā. Ja šādā veidā vienošanos panākt nav iespējams 30 (trīsdesmit) kalendāro dienu laikā, Līdzēji strīdus risina atbilstīgi Latvijas Republikā spēkā esošajiem normatīvajiem aktiem.
14.4. Līguma izpildē tiek piemēroti Latvijas Republikas likumi un strīdi tiek risināti Latvijas Republikas tiesās. 
14.5. Ja rodas strīds par Līguma saistību saturu, Līguma noteikumu interpretācijā Līdzēji piemēro Atklāta konkursa noteikumus un Izpildītāja iepriekš iesniegto piedāvājumu.
14.6. Dokumenti, ziņas vai cita korespondence, kas ierakstītā pasta sūtījumā nosūtīta uz Līguma norādīto Līdzēja adresi, uzskatāma par paziņotu 7 .(septītajā) dienā pēc sūtījuma nodošanas pasta iestādē, elektroniski nosūtīti paziņojumi uzskatāmi par nosūtītiem otrajā darba dienā pēc to nosūtīšanas. Izpildītāja pienākums ir nosūtīt korespondenci gan Pasūtītāja kontaktpersonai, gan uz rsu@rsu.lv . 
14.7. Līgums sastādīts latviešu valodā, uz ___ (_____) lapām, noformēta elektroniskā dokumenta veidā. Pusēm ir pieejama abpusēji parakstīts Līgums elektroniskā formātā. Līgumam tā noslēgšanas brīdī ir šādi pielikumi:
_.pielikums –Tehniskās specifikācijas (Tehniskais - Finanšu piedāvājums) uz ______ (_______) lapām;
__.pielikums - Darbu pieņemšanas - nodošanas akts, forma, uz __ (___) lapas;
LĪDZĒJU REKVIZĪTI UN PARAKSTI

__________ Līgums Nr. ______________________ 
___.pielikums

DARBU PIEŅEMŠANAS - NODOŠANAS AKTS
Rīgā, ____.gada _____________

________ „______________”, ko pārstāv _________________, turpmāk tekstā saukta– „Pasūtītājs”
un
________ „______________”, ko pārstāv _______________, turpmāk tekstā saukta – „Izpildītājs”,  abi kopā turpmāk tekstā saukti “Puses” un katrs atsevišķi- „Puse”, 

Ņemot vērā to, ka:PARAUGS


◊ ____. gada _____________ Puses noslēgušas līguma (turpmāk tekstā- „Līgums”), saskaņā ar kuru Izpildītājs apņēmās veikt Darbus  Objektā Rīgā, ______________:

◊ Puses ar šo pieņemšanas-nodošanas aktu, turpmāk – Akts, apliecina, ka Izpildītājs ir izpildījis Darbus Objektā un ____.gada ___________ nodevis  Pasūtītājam.

1. Pasūtītājs apliecina, ka tam uz šī Akta parakstīšanas brīdi nav pretenziju pret Izpildītāju saistībā ar Darbu izpildes apjomu un kvalitāti Objektā;
2. Cita informācija - ________________________________________________. 
3. Šajā Aktā lietotajiem terminiem ir tāda pati nozīme kā Līgumā lietotajiem.
4. Šis Akts ir sastādīts un parakstīts uz vienas lapas, divos eksemplāros, katrai Pusei pēc parakstīšanas tiks nodots viens Akta eksemplārs.

	Pasūtītājs: 
Rīgas Stradiņa universitāte

__________

__________________________
                ( paraksts)
	
	Izpildītājs: 
_____________


___________
__________________________
                ( paraksts)

